**POVABILO K ODDAJI PONUDBE**

**ZA IZDELAVO PODATKOVNE ZBIRKE SBL ZA ZRC SAZU**

**št. UPR-2022-ZN-0754**

Datum: 14. 10. 2022

**VSEBINA**

[**A. Namen in predmet povpraševanja** 3](#_Toc67332047)

[**B. Pogoji, ki jih mora izpolnjevati ponudnik** 5](#_Toc67332048)

[**C. Merila za izbiro najugodnejše ponudbe** 5](#_Toc67332049)

[**D. Način in rok za predložitev ponudbe** 5](#_Toc67332050)

[**E. Pogoji za pravilnost ponudbe** 5](#_Toc67332051)

[**F. Pojasnila ponudnikom** 6](#_Toc67332052)

# **A. Namen in predmet povpraševanja**

Namen povpraševanja je **izbira strokovno usposobljenega in izkušenega zunanjega izvajalca za izdelavo podatkovne zbirke SBL** (v nadaljevanju: aplikacija).

Aplikacija mora omogočati celovito upravljanje s podatki, vezanimi na različne vidike priprave in upravljanja projektov Slovenskega biografskega leksikona (v nadaljevanju SBL). Zagotavljati mora upravljanje obstoječih podatkov arhiva SBL (v nadaljevanju ASBL), podporo tvorjenju in upravljanju novih podatkov, podporo različnim uredniškim procesom Novega SBL (v nadaljevanju NSBL) in povezavo z v ta namen vzpostavljenim digitalnim repozitorijem za hrambo digitalnega gradiva.

Podatkovni model, ki ga bo pripravil izvajalec, bo moral biti pred izvedbo aplikacije potrjen s strani naročnika.

Aplikacija mora temeljiti na odprtokodnih rešitvah. Izvorna koda mora biti predana naročniku.

Naročilo zajema izdelavo aplikacije za vodenje podatkov in gradiva:

(1) ASBL in

(2) uredništva NSBL.

Podatke ASBL in NSBL ima naročnik shranjene v Excelovih tabelah in fizičnih osebnih mapah. Vsak sklop vodenja podatkov ima standarden nabor biografskih podatkov potrebnih za vodenje in prepoznavanje osebnosti, glede na potrebe pa so podatki ustrezno razširjeni, podrobni in razvejani.

Podatkovna baza mora zajemati razširitev nabora podatkov, ki bo omogočal popis primarnega in sekundarnega arhivskega gradiva, hranjenega v ASBL. Rešitev mora omogočati tudi relacijsko povezovanje med posameznimi entitetami (osebami, skupinami) in nadgradnjo aplikacije za vzpostavljanje novih entitet (institucije).

Ponudnik bo moral ves čas trajanja pogodbe sodelovati z naročnikom in pri izvajanju storitev upoštevati njegova navodila.

Obveznosti se prevzemajo s pogodbo za čas trajanja poslovnega razmerja, ki ga ta določa.

Rok za izvedbo storitev: **31. 12. 2023**.

Naročnik bo plačilo izvedel v treh fazah, in sicer v roku 30 dni po prejemu računa za opravljeno posamezno fazo.

Naročilo vsebinsko zajema osem načrtovanih dejavnosti, ki smo jih v nadaljevanju združili v tri vsebinske sklope (faze).

1. **FAZA: Definiranje modela in procesov**

**Aktivnosti:**

• Definiranje podatkovnega modela.

• Definiranje delovnih procesov.

• Razvoj podatkovnega modela v podatkovni bazi.

• Razvoj funkcionalne logike delovnih procesov.

• Zajem, čiščenje in priprava obstoječih podatkov za uvoz v sistem PZSBL.

• Priprava strežniške infrastrukture in objava.

**Predvideni izročki:**

DI.-I1: Struktura podatkovne baze.

DI.-I2: Pretvorba podatkov iz Excel seznamov v podatkovno bazo.

DI.-I3: Normalizacija podatkov.

DI.-I4: Poročilo o implementaciji priporočil in predlog.

1. **FAZA: Programiranje aplikacije**

**Aktivnosti:**

• Programiranje testne različice aplikacije za posamezne podatkovne baze.

* Izdelava pretvorb podatkov iz Excel tabel v sintaktično pravilen XML zapis po priporočilih.
* Priporočila za dosledno vodenje vnosov podatkov in sprememb.

• Testiranje aplikacije v sodelovanju z naročnikom.

• Implementacija aplikacije.

**Predvideni izročki:**

DII.-I1: Vmesniki za (1) vodenje podatkov uredništva NSBL in (2) vodenja primarnega in sekundarnega gradiva ASBL

DII.-I2: Navodila za rabo vmesnika in urejanje podatkovne baze.

DII.-I3: Poročilo o implementaciji datotek za pretvorbe

1. **FAZA: Usposabljanje uporabnikov**

**Aktivnosti:**

• Izobraževanje uporabnikov.

* Predstavitev novih tehnologij in pojasnilo razlogov za njihovo uvajanje (za urednike in tehnične sodelavce pri naročniku).
* Priporočila za strukturiranje podatkov in aplikacije za njihovo strukturiranje.

• Priprava navodil za uporabo aplikacije.

**Predvideni izročki**:

DIII.-I1: Splošno predavanje o rabi podatkovne zbirke za uporabnike ASBL in NSBL ožje uredništvo.

DIII.-I2: Video navodilo o citiranju virov in literature za urednike.

DIII.-I3: Pisna ali video navodila za uporabo aplikacije.

# **B. Pogoji, ki jih mora izpolnjevati ponudnik**

Ponudnik mora navesti vsaj eno (1) referenco za izdelavo podatkovne zbirke po navedenih parametrih v zadnjih 5 letih, šteto od dneva objave povabila k oddaji ponudbe na spletni strani naročnika. Uspešno izveden projekt je projekt, ki ga je vzpostavil ponudnik in je v času oddaje ponudbe v redni uporabi.

Ponudnik mora razpolagati z ustrezno strojno in programsko opremo, s pomočjo katere lahko pri sebi vzpostavi razvojno in testno okolje.

**Dokazilo**: Izjava o izpolnjevanju pogojev (OBR-4), pri čemer ni treba, da je referenca potrjena s strani naročnika posla. ZRC SAZU lahko v primeru dvoma reference, le-to preveri pri navedeni kontaktni osebi.

# **C. Merila za izbiro najugodnejše ponudbe**

Merilo za izbiro najugodnejšega ponudnika je najnižja skupna vrednost posla z DDV.

ZRC SAZU si pridržuje pravico, da ne izbere nobenega ponudnika.

# **D. Način in rok za predložitev ponudbe**

Svojo ponudbo pošljite na e-naslov jerneja.fridl@zrc-sazu.si, v zadevo pa zapišite »PONUDBA ZA IZDELAVO PODATKOVNE ZBIRKE SBL«.

Kot pravočasne bodo štele ponudbe, ki bodo prispele na omenjen e-naslov naročnika najkasneje do **21. 10. 2022 do 12. ure.**

# **E. Pogoji za pravilnost ponudbe**

Dokumentacija, ki jo morajo predložiti ponudniki:

- Podatki o ponudniku (OBR-1);

- Predračun (OBR-2);

- Vzorec pogodbe (OBR-3);

- Izjava o izpolnjevanju pogojev (OBR-4).

Vsi navedeni obrazci z izjemo Vzorca pogodbe (OBR-3) naj bodo podpisani in žigosani. Vzorec pogodbe je treba le parafirati.

Ponudba mora biti veljavna najmanj 30 dni.

# **F. Pojasnila ponudnikom**

Ponudnik lahko pridobi dodatna pojasnila o povabilu k oddaji ponudbe najpozneje do **19. 10. 2022 do 10. ure** pri Jerneji Fridl (e-naslov: jerneja.fridl@zrc-sazu.si).

OBR-1

**PODATKI O PONUDNIKU**

|  |  |
| --- | --- |
| **Ponudnik (firma ali naziv)** |       |
| **Naslov** |       |
| **Zakoniti zastopnik** |       |
| **Matična številka** |       |
| **Davčna številka oz. ID številka za DDV** |       |
| **Zavezanec za DDV (DA/NE)** |       |
| **Številka transakcijskega računa in naziv banke pri kateri je odprt** |       |
| **Telefon** |       |
| **Telefaks** |       |
| **Elektronska pošta** |       |
| **Odgovorna oseba za podpis ponudbe in pogodbe** |       |
| **Kontaktna oseba** |       |
| **Elektronska pošta/telefon kontaktne osebe** |       |

**Ponudba velja do \_\_\_\_\_\_\_\_\_\_\_\_\_\_\_\_\_\_\_ (izpolni).**

Kraj in datum: Žig in podpis ponudnika:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBR-2**

**PONUDBENI PREDRAČUN**

**PREDMET NAROČILA:** **XML ZALOŽNIŠKA INFRASTRUKTURA ZA ZRC SAZU**

Ponudbena cena mora vsebovati vse stroške izvedbe naročila. V ponudbeni ceni morajo biti vključeni tudi materialni stroški. Ponudba naj poleg vseh stroškov ponudnika in davkov v celoti vključuje tudi stroške koordinacije in sodelovanja z naročnikom, administracije, izdelavo priporočil, izobraževanje oziroma uvajanje urednikov revij.

Vrednost pogodbenih del je fiksna.

Upošteva se, da je ponudnik pred oddajo svoje ponudbe preučil celotno dokumentacijo, da je prišel do vseh potrebnih podatkov in se je seznanil z vsemi okoliščinami, ki lahko vplivajo na izvedbo del, ter na podlagi vsega tega tudi pripravil svojo ponudbo.

|  |  |
| --- | --- |
| **Faza** | **Vrednost brez DDV (v EUR)** |
| 1. Definiranje modela in procesov
 |       |
| 1. Programiranje aplikacije
 |       |
| 1. Usposabljanje uporabnikov
 |       |
| Skupaj brez DDV v EUR       |
| DDV (22%) v EUR       |
| **Skupaj z DDV v EUR**        |

Kraj in datum Žig in podpis ponudnika:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **OBR-3**

VZOREC

**Znanstvenoraziskovalni center Slovenske akademije znanosti in umetnosti**, Novi trg 2, 1000 Ljubljana, matična številka: 5105498000, davčna številka: SI38048183, ki ga zastopa in predstavlja direktor prof. dr. Oto Luthar (v nadaljevanju: naročnik)

in

, matična številka: , davčna številka: , ki ga zastopa  (v nadaljevanju: izvajalec),

se dogovorita in skleneta naslednjo

**POGODBO št. \_\_\_\_\_\_\_\_\_\_\_\_**

**za izdelavo podatkovne zbirke SBL za ZRC SAZU**

**UVODNE DOLOČBE**

1. člen

(1) Naročnik in izvajalec ugotavljata, da:

* je naročnik izvedel evidenčni postopek oddaje naročila za izdelavo podatkovne zbirke SBL za ZRC SAZU;
* je naročnik na podlagi naročila iz prejšnje alineje in prejetih ponudb z Odločitvijo o oddaji javnega naročila z dne , izbral izvajalca kot najugodnejšega ponudnika za izvedbo javnega naročila iz prejšnje alineje;
* da je izvajalec strokovno in tehnično usposobljen izvesti naročilo po tej pogodbi.

(2) Povabilo k oddaji ponudbe z dne \_\_\_\_\_\_\_\_\_\_\_\_ in ponudba izvajalca št.  z dne  (v nadaljevanju: Ponudba) sta sestavni del te pogodbe.

2. člen

S to pogodbo se pogodbeni stranki dogovorita o splošnih in posebnih pogojih izvajanja javnega naročila iz prejšnjega člena te pogodbe.

**PREDMET POGODBE**

3. člen

(1) S to pogodbo se izvajalec zavezuje, da bo za naročnika pripravil aplikacijo za upravljanje podatkovnih zbirk SBL, naročnik pa mu bo za to plačal ceno, določeno v 10. členu te pogodbe.

(2) Naročilo mora omogočati celovito upravljanje s podatki, vezanimi na različne vidike priprave in upravljanja projektov Slovenskega biografskega leksikona (v nadaljevanju SBL). Zagotavljati mora upravljanje obstoječih podatkov arhiva SBL (v nadaljevanju ASBL), podporo tvorjenju in upravljanju novih podatkov, podporo različnim uredniškim procesom Novega SBL (v nadaljevanju NSBL) in povezavo z v ta namen vzpostavljenim digitalnim repozitorijem za hrambo digitalnega gradiva.

VZOREC

(3) Rok za izvedbo storitev je 31. 12. 2023.

(4) Pogoji za končni prevzem, ki mora biti opravljen pred izdajo zadnjega računa:

* zaključena vsa dela po tej pogodbi,
* predaja končne programske kode,
* omogočena uporaba predmeta pogodbe z vsemi funkcionalnostmi.

(5) Podrobnejše zahteve naročnika v zvezi s predmetom pogodbe in izvedbo storitev po tej pogodbi so opredeljene v Povabilu k oddaji ponudbe z dne .

4. člen

(1) Izvajalec na naročnika prenaša vse materialne avtorske pravice na predmetu pogodbe, tako da lahko naročnik z aplikacijami na kakršenkoli način razpolaga, ne da bi za to potreboval posebno soglasje izvajalca ali mu dati kakršno koli dodatno plačilo. Naročnika ne omejujejo nobene pravice intelektualne lastnine pri uporabi in/ali nadgradnji sistema oziroma rešitve v sklopu naročnikove dejavnosti.

(2) Vse materialne in druge avtorske pravice izvajalca, ki nastanejo v zvezi z aplikacijami za pretvorbo v XML so last naročnika in to neizključno, v neomejenem obsegu in za ves čas njihovega trajanja, razen moralne avtorske pravice, ki ostanejo avtorjem.

(3) Izvajalec je ob predaji avtorskega dela dolžan naročniku izročiti celotno izvedbeno in uporabniško dokumentacijo ter izvorno kodo. Vsako naknadno spremembo izvorne kode mora izvajalec dokumentirati in posredovati naročniku. Vsa dokumentacija, ki jo izdela izvajalec, je last naročnika.

(4) Na programski opremi, ki je ne razvije izvajalec sam, mora izvajalec na naročnika prenesti neizključno licenco, ki omogoča reproduciranje glede na število uporabnikov sistema. Izvajalec lahko navaja naročnika v svojih referencah le ob predhodnem naročnikovem pisnem soglasju.

(5) Vse pravice intelektualne lastnine, ki so nastale pred podpisom te pogodbe in niso predmet te pogodbe in jih izvajalec uporablja kot orodje pri izpolnjevanju svojih obveznosti po tej pogodbi, oziroma jih vgradi v kodo po tej pogodbi, ostanejo v izključni lasti izvajalca.

(6) Izvajalec za ta del kode na naročnika prenese neomejeno pravico uporabe te kode za namen vzdrževanja in nadgradenj aplikacije iz te pogodbe. Izvajalec naročniku za tako orodje preda kodo in tehnično/uporabniško dokumentacijo, ki je potrebna za uporabo tega orodja.

**PRAVICE IN OBVEZE ZA NAROČNIKA IN IZVAJALCA**

VZOREC

5. člen

Naročnik se obvezuje, da bo:

* dal izvajalcu na razpolago vse potrebne informacije, podatke in dokumente, s katerimi razpolaga, in so vezani na izvedbo storitev po tej pogodbi,
* sodeloval s pooblaščenim predstavnikom izvajalca,
* posredoval svoje zahteve izvajalcu v roku, ki bo omogočal normalno izvedbo pogodbenih storitev,
* zagotovil razpoložljivost človeških in informacijskih virov za izvedbo storitev,
* obveščal izvajalca o vseh morebitnih spremembah in novo nastalih situacijah, ki bi lahko vplivale na izvršitev prevzetih storitev.

6. člen

Izvajalec izjavlja, da se je pred oddajo ponudbe in pred podpisom te pogodbe seznanil s predmetom pogodbe, kot je opredeljen v Povabilu k oddaji ponudbe z dne  in se obvezuje, da bo:

* izvajal storitev v skladu z vsemi veljavnimi predpisi Republike Slovenije in Evropske unije, ki urejajo predmet te pogodbe ter načeli stroke,
* izvajal storitev po tej pogodbi s skrbnostjo dobrega strokovnjaka, pravočasno, brezhibno in kvalitetno, ter v skladu z dobrimi poslovnimi običaji,
* zagotavljal najvišjo kakovost storitev,
* izvajal storitev na najracionalnejši način v okviru naročnikovih specifikacij,
* sodeloval z osebjem naročnika, pri čemer se zavezuje upoštevati njegove specialne, ekonomske in tehnične zahteve,
* dajal potrebna pojasnila in po potrebi projektno reševal probleme,
* izvrševal pogodbene storitve gospodarno v korist naročnika,
* izpolnjeval vse predvidene obveznosti v dogovorjenih rokih in na dogovorjen način,
* pisno opozoril naročnika na okoliščine, ki bi lahko otežile ali onemogočile kakovostno in pravilno izvedbo storitve,
* pisno obvestil naročnika o nastopu morebitnih okoliščin, ki bi utegnile vplivati na vsebinsko in časovno izvršitev storitve,
* naročniku omogočal ustrezen nadzor nad izvajanjem storitev po tej pogodbi,
* naknadno prilagodil predmet naročila, v koliko bi se pri testiranju funkcionalnosti aplikacij pojavile težave,
* ves čas izvajanja storitve spoštoval in upošteval zahteve naročnika, vezane na predmet te pogodbe, svojo ponudbo, z dne , na podlagi katere je bil izbran, in določila te pogodbe.

7. člen

(1) Če naročnik naroči storitev, za katero izvajalec meni, da bi bili z njo kršeni predpisi ali povzročena nesorazmerna škoda naročniku ali tretjemu, lahko izvedbo odkloni, ne da bi kršil določila pogodbe, vendar mora razlog za odklonitev dokazati oziroma izkazati obstoj in predstaviti dejstva, ki utemeljujejo odklonitev. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.

VZOREC

(2) Izvajalčeva neutemeljena zavrnitev naročila ali odstopanje od naročenega načina izvedbe pomeni kršitev obveznosti po tej pogodbi, zaradi katere lahko naročnik razdre pogodbo v skladu z določbami 18. člena te pogodbe.

8. člen

Naročnikove zahteve ter specifikacije glede predmeta pogodbe se lahko, če je to potrebno zaradi okoliščin, ki jih naročnik ni mogel predvideti, med samim trajanjem pogodbe tudi spremenijo, dopolnijo ali razširijo.

**POOBLAŠČENE OSEBE**

9. člen

(1) S strani naročnika je skrbnik te pogodbe je dr. Jerneja Fridl.

(2) S strani izvajalca je skrbnik pogodbe , ki je tudi odgovoren za izvedbo storitev po tej pogodbi.

**POGODBENA CENA**

10. člen

(1) Cena za izvedbo storitev po tej pogodbi znaša  EUR brez DDV oziroma  EUR z DDV, kot izhaja iz izvajalčeve ponudbe št. .

(2) Plačilo iz prejšnjega odstavka tega člena pogodbe bo izvedeno v treh obrokih na podlagi opravljenih storitev iz 3. člena te pogodbe:

1. faza:  EUR brez DDV oz.  EUR z DDV,
2. faza:  EUR brez DDV oz.  EUR z DDV,
3. faza:  EUR brez DDV oz.  EUR z DDV.

(3) Pogodbeni stranki sta soglasni, da so vsi stroški izvajalca vključeni v ceno. Cena iz prvega odstavka tega člena vsebuje vse dajatve in stroške.

(5) Cena je za čas trajanja te pogodbe fiksna.

(6) DDV bo obračunan v skladu z veljavno zakonodajo.

(7) V primeru, da izvajalec svojo obveznost izpolni le delno ali nekakovostno, je naročnik upravičen do sorazmernega zmanjšanja pogodbene cene glede na obseg in kakovost izpolnitve del.

**PLAČILNI POGOJI**

VZOREC

11. člen

(1) Izvajalec bo za opravljene storitve po tej pogodbi naročniku ob zaključku vsake faze naročila izstavil e-račun skladno s ponujeno ceno iz prejšnjega člena in na podlagi dejansko opravljenih storitev ter ob tem na e-račun navedel tudi številko pogodbe. Računu je treba priložiti specifikacijo opravljenih del.

(2) Kot datum opravljene mesečne storitve šteje zadnji delovni dan v mesecu, na katerega se račun nanaša.

(3) Naročnik bo izvajalcu vsak izstavljen e-račun, ki ga bo predhodno potrdil naročnikov skrbnik te pogodbe, plačal v roku 30 dni od uradnega prejema računa na transakcijski račun izvajalca, številka IBAN , odprt pri banki . V primeru reklamacije storitve se plačilo zadrži do odprave reklamacije.

(4) Če je zadnji dan za plačilo dela prost dan, ali dan, ko naročnik ne dela, se šteje, da je zadnji dan za plačilo prvi naslednji delovni dan.

(5) Če naročnik zamudi s plačilom, je izvajalec upravičen zahtevati zakonite zamudne obresti od dneva zapadlosti računa v plačilo do dneva plačila.

**JAMSTVA IN GARANCIJSKE OBVEZNOSTI IZVAJALCA**

13. člen

(1) Izvajalec jamči, da bodo storitve izvedene kakovostno, v skladu z veljavnimi predpisi in standardi ter v skladu s specificiranimi zahtevami naročnika.

(2) Izvajalec jamči tudi za osebe, ki bi po njegovem naročilu opravile storitev ali del storitve, kot če bi jo opravil sam.

**VIŠJA SILA**

14. člen

(1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

(2) Izvajalec je dolžan pisno obvestiti naročnika o nastanku višje sile v treh delovnih dneh od njenega nastanka.

(3) Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**POSLOVNA SKRIVNOST IN OSEBNI PODATKI**

VZOREC

15. člen

(1) Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.

(2) Kot poslovno skrivnost je dolžan tudi naročnik varovati poslovne podatke o izvajalcu, ki jih pridobi na podlagi izvajanja te pogodbe.

(3) Izvajalec se zavezuje, da brez izrecne pisne naročnikove privolitve ne bo objavljal ali se okoriščal z naročnikovimi poslovnimi skrivnostmi ali zaupnimi informacijami, do katerih je imel kot izvajalec dostop v času veljavnosti te pogodbe ali po tem, če so ta gradiva označena z oznako interno oziroma zaupno.

(4) Pogodbeni stranki se zavezujeta, da bosta na zahtevo nasprotne stranke vrnili vse dokumente in njihove kopije, pridobljene v okviru medsebojnega pogodbenega sodelovanja, ki vsebujejo podatke, ki predstavljajo poslovno skrivnost.

(5) Naročnik lahko od izvajalca zahteva polno odškodnino za vso škodo, ki jo utrpi in ki izvira iz objave ali okoriščanja z naročnikovimi poslovnimi skrivnostmi ali zaupnimi informacijami.

(6) Izvajalec se zavezuje, da bo vse osebne podatke, s katerimi se bo seznanil v okviru izvajanja te pogodbe, obravnaval skladno z zakonom, ki ureja varstvo osebnih podatkov, in jih ne bo posredoval tretjim osebam ali kako drugače obdeloval.

**POGODBENA KAZEN**

16. člen

(1) V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je izvajalec dolžan plačati pogodbeno kazen v višini 0,5 % od pogodbene vrednosti z DDV za vsak dan zamude, vendar največ 10 % od pogodbene vrednosti.

(2) V primeru, da zamuda ali napake pri izvedbi onemogočajo namen oziroma izvedbo posla, lahko naročnik razdre pogodbo in zahteva odškodnino.

(3) V primeru, da izvajalec pogodbene kazni ne plača, ima naročnik pravico, da jo odšteje od še neplačanih obveznosti, ki jih ima do izvajalca po tej pogodbi.

(4) Če je škoda, ki jo utrpi naročnik zaradi zamude pogodbeno dogovorjenega roka za dokončanje prevzetih obveznosti večja od pogodbene kazni, mora izvajalec naročniku povrniti razliko do popolne odškodnine.

**PROTIKORUPCIJSKA KLAVZULA**

VZOREC

17. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**ODSTOP OD POGODBE**

18. člen

(1) Pogodba lahko preneha veljati le na podlagi sporazuma ali z odpovedjo, ki jo lahko poda katera koli pogodbena stranka s pisnim obvestilom, vendar le v primeru, če nasprotna stranka ne izpolnjuje svojih pogodbenih obveznosti.

(2) Odpovedni rok za obe pogodbeni stranki znaša 10 dni, razen če je dogovorjeno drugače. Odpovedni rok prične teči z dnem sklenitve sporazuma oziroma z dnem vročitve pisne odpovedi pogodbe nasprotni pogodbeni stranki.

(3) Če se med opravljanjem del po tej pogodbi izkaže, da se izvajalec ne drži pogodbenih pogojev oziroma da dela ne opravlja v skladu s pogodbo, ga naročnik na to opozori. Če v roku 2 delovnih dni od dneva prejema opozorila izvajalec dela ne prilagodi zahtevam naročnika oziroma določilom pogodbe, lahko naročnik takoj po preteku tega roka pogodbo enostransko razdre, izvajalec pa mu je dolžan povrniti morebitne stroške in nastalo škodo.

**REŠEVANJE SPOROV**

19. člen

(1) Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

(2) Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Ljubljani.

**KONČNE DOLOČBE**

20. člen

VZOREC

(1) Pogodba je sklenjena z dnem podpisa zadnje od obeh pogodbenih strank in velja do izpolnitve vseh obveznosti, povzetih po tej pogodbi.

(2) Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

21. člen

Za urejanje razmerij, ki niso izrecno določena s to pogodbo, se uporabljajo določila zakona, ki ureja obligacijska razmerja, in določila drugih veljavnih predpisov, ki urejajo s pogodbo opredeljena medsebojna razmerja.

22. člen

Pogodba je sestavljena v dveh (2) enakih izvodih, od katerih vsaka pogodbena stranka prejme po en (1) izvod.

|  |  |
| --- | --- |
| IZVAJALEC: | NAROČNIK:**Znanstvenoraziskovalni center Slovenke akademije znanosti in umetnosti**  |
|  | dr. Oto Luthardirektor |
| V ………………., dne ……………….. | V Ljubljani, dne ………………. |

Priloge:

* Povabilo k oddaji ponudbe z dne ,
* Ponudba z dne , katere del je Ponudbeni predračun.

OBR-4

**IZJAVA O IZPOLNJEVANJU POGOJEV**

Spodaj podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljam, da:

* ponudnik izkazuje eno (1) referenco, ki dokazuje, da je v zadnjih petih (5) letih pred objavo povabila k oddaji ponudbe izdelal aplikacijo za pretvorbo znanstvene revije v XML format, da je bila storitev opravljena kakovostno in pravočasno, da naročnik ni uveljavljal zavarovanj (npr. unovčenje finančnih zavarovanj, obračun škode), prav tako z njim nimamo odprtih sporov ali drugih zahtevkov, vezanih na navedeno pogodbo oziroma izvedeno storitev;

|  |  |
| --- | --- |
| **Naročnik**  |       |
| **Predmet pogodbe**  |       |
| **Naslov projekta**  |       |
| **Čas realizacije (od mesec/leto, do mesec/leto)** |       |
| **Spletna povezava do referenčnega portala** |       |
| **Kontaktna oseba pri naročniku, ki lahko potrdi referenco (ime in priimek, e-pošta in tel. št.)** |       |

* ponudnik razpolaga z zadostno strojno in ustrezno programsko opremo, s pomočjo katere bo lahko pri sebi vzpostavil razvojno in lastno testno okolje.

Kraj in datum: Podpis zakonitega zastopnika in žig:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_